Lav et referat af nedenstående tekst:

Tekst:
Se “Skagensfiskerne” nederst i artiklen. Husk, at du kan se flere spændende programmer på tv2nord.dk/tv . Tre uger på havet og en enkelt uge hjemme. Sådan et arbejdsskema kan få de fleste til at løbe skrigende bort, men for fiskere er mange dage og nætter i træk på havet hverdagskost. - Det er ikke bare et syv til fire-job. Det er en livsstil, siger Victor Kowollik, der er elev på rejekutteren Skagerak. I programmet “Skagensfiskerne” møder vi Victor og resten af besætningen ombord på Skagerak. De elsker duften af saltvand og det helt særlige fællesskab, der opstår, når man tilbringer lige så meget tid med hinanden, som med sine familier. Drømmer om egen kutter Victor Kowollik blev interesseret i fiskeriet, efter en kammerat foreslog ham at prøve det. Han begyndte på Fiskeriskolen i 2015, og han har ikke set sig tilbage siden. - Jeg kan slet ikke forestille mig at lave andet, siger han. For Victor Kowollik er fiskeriet ikke bare det, der sikrer ham hans hyre. Fiskeriet blev Victors redning. - Jeg har nok haft et lidt turbulent liv. Det endte ud i, at jeg sad i forkerte selskaber og prøvede nogle ting, jeg ikke skulle. Det endte med, at jeg fik et misbrug, siger han. Misbruget varede i flere år, inden Victor Kowollik gik i behandling. Efter misbrugsbehandlingen tog han på havet. - Jeg tror, det reddede mig og gav mig en form for retning, siger han. Når Det Blå Bevis er i hus, vil Victor Kowollik på Skagen Skipperskole. - Så er drømmen at få sit eget med tiden, siger han. Mød Victor og resten af besætningen på Skagerak i Skagensfiskerne lige her. Husk, at du kan se flere spændende programmer på tv2nord.dk/tv .

Referat:
For Victor Kowollik blev tilværelsen på havet redningen efter en turbulent periode med misbrug. Nu drømmer han om at blive skipper med egen kutter.